b'\n_START_ARTICLE_\nPortici\n_START_SECTION_\nN\xc3\xa4ht\xc3\xa4vyyksi\xc3\xa4\n_START_PARAGRAPH_\nKunnan n\xc3\xa4ht\xc3\xa4vyyksi\xc3\xa4 on kuninkaallinen palatsi Reggia di Portici. Se valmistui vuonna 1742 Bourbonin suvun kes\xc3\xa4asunnoksi, ja sen rakennutti Napolin kuningaskunnan kuningas Kaarle._NEWLINE_Napolin ja Porticin rajalla sijaitsee Pietrarsan rautatiemuseo (Museo nazionale ferroviario di Pietrarsa) vuonna 1840 valmistuneessa vanhassa tehtaassa. Tehtaan perusti Molempain Sisiliain kuningaskunnan kuningas Ferdinand II. Kuningas halusi teollistaa Napolin seutua. H\xc3\xa4n rakennutti Italian ensimm\xc3\xa4isen rautatien Napoli-Portici-radan, joka vihittiin vuonna 1839, sek\xc3\xa4 tehtaan rautatiekaluston valmistamiseen ja kunnossapitoon.'